Diari Oficial de la Generalitat Valenciana


Sumari del DOGV 6960, del 07-02-2013 (2013/489)

Notificació de la sentència dictada en el procediment ordinari número 539/2007.
-------------------------------------------------------------------------------

### Dades del document

Número de DOGV
:   6960

Data del DOGV
:   07-02-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/489


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment ordinari número 539/2007. [2013/489]  
Procediment ordinari 000539/2007  
De: Comunitat de Propietaris Edificio Mossén La Junta, 55.  
Procurador: Agustín Cervera Gasulla.   
Contra: Gestión de Proyectos 2011, i Construcciones Dertusa, SL.  
Procurador: Agustín Cervera Gasulla.  
En este procediment ordinari, seguit a instàncies de la Comunitat de Propietaris Edifici Mossén La Junta, 55, contra Gestión de Proyectos 2001 i Construcciones Dertusa, SL, s'ha dictat la sentència que, literalment, diu el següent:   
«Vinaròs, 8 de juliol de 2011   
Elena Zabalza Sánchez, jutgessa titular del Jutjat de Primera Instància i Instrucció número 2 d'esta capital i partit, he vist estes actuacions de juí ordinari, seguides amb el número 539/2009, entre la demandant Comunitat de Propietaris Edifici Mossén La Junta, 55, de la localitat de Benicarló (Castelló), representada pel procurador Agustín Juan Ferrer i assistit del lletrat José Antonio Marzal, i la part demandada, Construcciones Dertusa, SL, representada pel procurador Agustín Cervera Gasulla i assistit del lletrat Javier Faura Sanmartín.  
  
Dispositiva   
Estime la demanda interposada pel procurador Agustín Juan Ferrer, en nom i representació de la Comunitat de Propietaris Edifici Mossén La Junta, 55, de la localitat de Benicarló (Castelló), i condemne Construcciones Dertusa, SL, a realitzar les obres necessàries de reparació o esmena dels vicis o defectes constructius i incompliments contractuals existents a l'edifici siti al carrer Mossén La Junta, número 55, de Benicarló (Castelló), consistents en:   
  
1. Defectuosa preinstal·lació d'aire condicionat en les vivendes 1r-A, 1r-E, 2n-E, 3r-A, 3r-B, 3r-C, 3r-E, 3r-D, 4t-A, 4t-B, 4t-E i 4t-D de l'edifici, la qual s'haurà d'esmenar per mitjà de la realització dels treballs necessaris per a habilitar l'espai lliure suficient entre el sostre i el fals sostre d'escaiola per a la instal·lació de l'equip de màquines per a bomba de calor i aire condicionat en el lloc habilitat per a això en les vivendes, així com la reparació de les deficiències de segellat i obstrucció de les eixides d'aire de l'esmentada preinstal·lació d'aire condicionat en la vivenda 4r-B.   
2. Inexistència d'armaris de paret als vivendes, i hauran d'instal·lar armaris de paret en la planta baixa, models B, C, D, en les plantes 1a, 2a i 3a models A, B, D i E i a la planta 4a, models A i E de la mateixa qualitat que les portes de les vivendes.   
3. Humitats i filtracions a les habitacions de la vivenda 4t-B, i caldrà reposar la làmina impermeabilitzant en la terrassa exterior d'esta vivenda.   
Estime la demanda reconvencional interposada pel procurador Agustín Cervera Gasulla, en nom i representació de Construcciones Dertusa, SL, i condemne la comunitat de propietaris sítia al carrer Mossén La Junta, número 55, de la localitat de Benicarló (Castelló), al pagament de la quantitat de 6.187,20 euros.   
Cada part ha de pagar les costes causades a instàncies seues i les comunes a mitges.   
Expediu i uniu un certificat d'esta resolució a les actuacions, i incloeu l'original en el llibre de sentències.   
Notifiqueu esta resolució a les parts d'este expedient, i feu-los saber que contra esta resolució es pot interposar un recurs d'apel·lació davant de l'Audiència Provincial de Castelló. El recurs s'ha de preparar mitjançant un escrit que cal presentar en este Jutjat, en el termini de cinc dies hàbils comptador des de l'endemà de la notificació de la sentència, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).»  
  
Vinaròs, 10 de desembre de 2012.- El secretari judicial: Sebastián Juan Roso.